# Δελτιο Τυπου

**Μονάδα Αριστείας Ελεύθερου Λογισμικού / Λογισμικού Ανοιχτού Κώδικα ΕΛ/ΛΑΚ   
του ΤΕΙ Αθήνας**

Η [Μονάδα Αριστείας ΕΛ/ΛΑΚ του ΤΕΙ Αθήνας](http://ma.ellak.gr/unit/τει-αθήνας/), η οποία έχει ως Πρωτεύουσα Θεματική Περιοχή το «***Εκπαιδευτικό Λογισμικό***» και ως Δευτερεύουσες τις «***Βασικές Εφαρμογές ΕΛ/ΛΑΚ***» και «***Επιχειρηματικές & Εκπαιδευτικές Εφαρμογές / Υπηρεσίες για Μικρομεσαίες Επιχειρήσεις***», διοργανώνει ημερίδα για την 2η & 3η Σειρά Εκπαίδευσης, η οποία περιλαμβάνει τις δράσεις:

* 2η Σειρά Εκπαίδευσης
  + Κύκλος Εκπαίδευσης Α: Χτίζοντας στο “διαδίκτυο πραγμάτων” (Internet Of Things) με Arduino
  + Κύκλος Εκπαίδευσης Β: Μαζικά Ανοιχτά Διαδικτυακά Μαθήματα (MOOCs) & Ανάπτυξη Κώδικα για την Πλατφόρμα EdX
  + Θερινό Σχολείο Ανάπτυξης Κώδικα: Προγραμματισμός Arduino για έλεγχο του Diyiot-car (\*) & ανάπτυξη WEB περιβάλλοντος για event-driven programming
* 3η Σειρά Εκπαίδευσης
  + Κύκλος Εκπαίδευσης Α: Χτίζοντας στο “διαδίκτυο πραγμάτων” (Internet οf Things) με Arduino II – event-driven programming

Στην Ημερίδα η οποία θα πραγματοποιηθεί το Σάββατο 5 Σεπτεμβρίου 2015, 10:00 – 14:45, στην Αίθουσα Τηλεδιάσκεψης του ΤΕΙ Αθήνας, θα παρουσιαστούν αναλυτικά οι παραπάνω δράσεις της Μονάδας και οι συνεισφορές των συμμετεχόντων.

Στην εκδήλωση θα παρουσιαστούν και οι δραστηριότητες της Μονάδας Αριστείας ΕΛ/ΛΑΚ του Πανεπιστημίου Κρήτης, η οποία δραστηριοποιείται σε μία ή περισσότερες από τις προαναφερθείσες Θεματικές Περιοχές.

Επιστημονικά Υπεύθυνη: Ιφιγένεια Φουντά, Επίκουρη Καθηγήτρια Τμήματος Πληροφορικής ΤΕΙ Αθήνας.

|  |
| --- |
| Αιγάλεω,  4 Σεπτεμβρίου 2015 |